Λυδία η Φιλιππησία

Η Αγία Λυδία η Φιλιππησία είναι Μικρασιάτισσα Αγία της Ορθόδοξης και της Καθολικής Εκκλησίας.

Η Λυδία ήταν έμπορος πορφύρας από τα Θυάτειρα της Μικράς Ασίας. Διέμενε στους Φιλίππους της Μακεδονίας, όπου κατηχήθηκε και βαπτίστηκε στις όχθες του ποταμού Ζυγάκτη μαζί με όλη την οικογένειά της από τον Απόστολο Παύλο (Πράξεις των Αποστόλων, κεφ. 16). Αποτέλεσε την πρώτη Ευρωπαία Χριστιανή, καθώς ήταν η πρώτη που βαπτίσθηκε επί ευρωπαϊκού εδάφους.

Η μνήμη της τιμάται στις 20 Μαΐου από την Ορθόδοξη Εκκλησία και στις 3 Αυγούστου από την Καθολική Εκκλησία.

Ναοί αφιερωμένοι σε αυτήν υπάρχουν στον οικισμό Λυδία Καβάλας (Ιερό Προσκύνημα Βαπτιστήριο Αγίας Λυδίας της Φιλιππησίας), αλλά και στην Ασπροβάλτα.

Αναφορές

Πρόσωπα των Πράξεων των Αποστόλων
Άγιοι της Ορθόδοξης και της Ρωμαιοκαθολικής Εκκλησίας
Άγιοι από την Μικρά Ασία